b'\n_START_ARTICLE_\nCharlotte Hornets\n_START_SECTION_\nCharlotte Hornets (1988-2002)\n_START_PARAGRAPH_\nLa franqu\xc3\xadcia es funda a l\'octubre de 1988 i s\'instal\xc2\xb7la a Charlotte (Carolina del Nord). L\'equip \xc3\xa9s liderat en la seva primera temporada per Kelly Tripucka i Rex Chapman, un excel\xc2\xb7lent llan\xc3\xa7ador. _NEWLINE_La franqu\xc3\xadcia obt\xc3\xa9 la primera elecci\xc3\xb3 del draft de 1991 i selecciona a Larry Johnson. Malgrat l\'impacte immediat de l\'anomenat "Grandmama", Charlotte fa una temporada mediocre i obt\xc3\xa9 la temporada seg\xc3\xbcent la segona elecci\xc3\xb3 del draft. Els Hornets seleccionen llavors a Alonzo Mourning. Amb Larry Johnson, formen un duo d\'interior molt jove per\xc3\xb2 potent. Amb el suport del llan\xc3\xa7ador Kendall Gill, l\'especialista dels tirs 3 punts Dell Curry, i el petit Muggsy Bogues, amb nom\xc3\xa9s 1,59 metres d\'altura. _NEWLINE_Els Hornets acaben cinquens de la Confer\xc3\xa8ncia Est i guanyen els Boston Celtics a la primera ronda. A causa de la seva falta d\'experi\xc3\xa8ncia els \xc3\xa9s inevitable perdre davant New York Knicks a la ronda seg\xc3\xbcent. El trio Johnson-Mourning-Bogues agrada molt i sembla formar les bases d\'un equip prometedor. El futur dels Hornets, no obstant aix\xc3\xb2, \xc3\xa9s comprom\xc3\xa8s per les m\xc3\xbaltiples lesions de Larry Johnson i d\'Alonzo Mourning._NEWLINE_Durant la temporada 1995, Alonzo Mourning \xc3\xa9s traspassat a Miami per al llan\xc3\xa7ador Glen Arrissi. Kenny Anderson substitueix a Muggsy Bogues, lesionat tamb\xc3\xa9, i es converteix en el l\xc3\xadder de l\'equip. _NEWLINE_Durant l\'interessant 1996, Kenny Anderson, en final de contracte, deixa a l\'equip, mentre que Larry Johnson \xc3\xa9s traspassat a Nova York per Anthony Mason. Durant el draft, els Hornets seleccionen amb la primera elecci\xc3\xb3 Kobe Bryant, per\xc3\xb2 \xc3\xa9s traspassat a Los Angeles Lakers, all\xc3\xad a canvi del pivot Vlade Divac. Amb un equip compost de Glen Arrissi, Vlade Divac, Anthony Mason, Muggsy Bogues i Matt Geiger, Charlotte obt\xc3\xa9 la millor temporada de la seva hist\xc3\xb2ria i ref\xc3\xa0 la seva aparici\xc3\xb3 en play-offs. L\'\xc3\xa8xit segueix el 1997-1998 amb els fitxatges de David Wesley i Bobby Phills, i els Hornets s\xc3\xb3n eliminats en play-offs pels futurs campions, Chicago Bulls. _NEWLINE_Les sortides el 1999 de Glen Arrissi (intercanviat per Eddie Jones), Matt Geiger, Vlade Divac i Muggsy Bogues debiliten a l\'equip, que acaba vuit\xc3\xa8 empatat amb New York Knicks per\xc3\xb2 no es classifica per als play-offs. _NEWLINE_L\'elecci\xc3\xb3 de Baron Davis al draft de 1999 assenyala la tornada dels Hornets, que realitzen una temporada prometedora. Desgraciadament, el 12 de gener de 2000, Bobby Phills mor en un accident de cotxe, mentre feia un viatge en l\'autopista amb el seu company David Wesley. El seu nombre 13 \xc3\xa9s retirat el 9 de febrer. _NEWLINE_Les temporades 2001 i 2002 es caracteritzen per aparicions dels Hornets en play-offs, no obstant sense arribar a sobrepassar la segona ronda. Es traspassa a Eddie Jones per Jamal Mashburn a Miami._NEWLINE_L\'any 2002 la franqu\xc3\xadcia es trasllada a New Orleans i passa a anomenar-se New Orleans Hornets.\n_START_SECTION_\nLa creaci\xc3\xb3 d\'un nou equip\n_START_PARAGRAPH_\nQuan els Charlotte Hornets es van traslladar a Nova Orleans per a la temporada 2002-2003, la ciutat i l\'NBA van estar d\'acord a crear un nou equip a Charlotte per a la temporada 2004-2005. Diversos grups de propietaris, incl\xc3\xb2s un liderat per l\'ex-estrella dels Boston Celtics Larry Bird, van licitar per l\'equip. Al final va ser el grup Black Entertainment Television, fundat per Robert L. Johnson, qui va guanyar la partida. Johnson \xc3\xa9s un dels principals destacats propietaris d\'equips esportius de ra\xc3\xa7a afroamericana. Al juny de 2006 es va anunciar que l\'ex estrella dels Chicago Bulls Michael Jordan es convertia en el segon major accionista de la franqu\xc3\xadcia. Un altre destacat accionista de l\'equip \xc3\xa9s el raper Nelly. _NEWLINE_El nom de l\'equip va ser votat entre altres possibles noms, com Charlotte Dragons o Charlotte Flight, que finalment va ser el que guanyar la votaci\xc3\xb3 popular gr\xc3\xa0cies a la fama local dels Germans Wright. Malgrat aix\xc3\xb2, el seu propietari, Bob Johnson, es va decidir pel seu animal favorit, el "bobcat" (linx vermell). Aquest animal \xc3\xa9s un depredador que habita en l\'\xc3\xa0rea de Carolina del Nord. A m\xc3\xa9s, t\xc3\xa9 relaci\xc3\xb3 amb el nom de la franqu\xc3\xadcia de futbol americ\xc3\xa0 de l\'estat, els Carolina Panthers. Tamb\xc3\xa9 el servei de transport de la ciutat rep el nom de CATS ("Charlotte Area Transit System").\n_START_SECTION_\nEls primers anys\n_START_PARAGRAPH_\nEls Bobcats acudiren al draft d\'expansi\xc3\xb3 el 22 de juny de 2004, on van poder triar un \xc3\xbanic jugador de cadascuna de la resta de les franqu\xc3\xadcies. Van aconseguir gent jove amb talent que no havien estat aprofitats suficientment pels seus anteriors equips, com l\'aler dels Sacramento Kings Gerald Wallace, o el guanyador del concurs de triples de l\'All-Star Weekend de 2007, l\'aler de Miami Heat Jason Kapono. Va ser complicat crear un equip de garanties amb les restes dels altres. La seva sort va canviar en el draft del 2004, on van aconseguir en la segona elecci\xc3\xb3 a Emeka Okafor, que va guanyar el premi de Rookie de l\'any en 2005. _NEWLINE_El primer partit de la seva curta hist\xc3\xb2ria el van disputar el 4 de novembre de 2004 contra els Washington Wizards, perdent 103-96. Per\xc3\xb2 no van trigar a donar la primera alegria a les seves fans, a l\'aconseguir la seva primera vict\xc3\xb2ria dos dies despr\xc3\xa9s, contra Orlando Magic, per 111-100. Despr\xc3\xa9s de perdre els 7 partits posteriors, van aconseguir batre al llavors vigent campi\xc3\xb3, els Detroit Pistons, i pocs dies despr\xc3\xa9s van aconseguir una vict\xc3\xb2ria molt significativa per als seus seguidors, ja que van batre a New Orleans Hornets en la pr\xc3\xb2rroga en la seva primera visita a la ciutat que s\'havia dut el seu anterior equip. _NEWLINE_Van acabar la temporada amb un balan\xc3\xa7 de 18 vict\xc3\xb2ries i 64 derrotes, en la quarta posici\xc3\xb3 de la seva divisi\xc3\xb3.\n_START_SECTION_\nCharlotte Hornets (2014-present)\n_START_PARAGRAPH_\nEl 2014 la franqu\xc3\xadcia dels Charlotte Bobcats canviaria el seu nom pel de Charlotte Hornets._NEWLINE_Els nous Charlotte Hornets, s\'atribueixen la hist\xc3\xb2ria (estad\xc3\xadstiques i reconeixements) de l\'antiga franqu\xc3\xadcia de Charlotte, que el 2002 s\'havia traslladat a New Orleans.'